  Майя Бывальцева Удмуртиысь Калык творчествоя элькун юрт но «Удмуртия» издательство «Улон сюанысен кутске» книгалы материалъёс дасяны кутскизы. Соин валче нылъёсты удмурт сюан дӥсен туспуктэмъёс лэсьтыны кастинге ӧтё. Со сярысь элькун юртлэн «ВКонтакте» мерлыко вотэсысь огиназ ивортӥзы. Удмурт нылэз йӧскалык сюан дӥсен возьматон но книгае шуныт мылкыдо туспуктэмъёс лэсьтон понна нылъёсты модалиослэн кастингазы ӧтиськом Калык творчествоя элькун юртБыръён ужрадэ 17-20 аресъем, 165 сантиметрлэсь ӝужыт нылъёсты ӧтё. Пыриськыны мылкыд карисьёс 31-тӥ толшорозь udm-dpi.kasting@mail.ru электрон почта пыр асьсэ сярысь вераны но туспуктэмъёссэс лэзьыны кулэ. Одно ик гожтоно нимтулэз, аресэз, ӝуждалаез, дӥськутлэсь размерзэ, телефон номерез, 3-4 туспуктэм (быдэс мугорын, портрет). Тодэ вайытом, Удмуртиын улӥсьёс Россиысь географи огазеяськонлэн туспуктэмъёсъя «Тужгес чебер кун» («Самая красивая страна») VII вожвылъяськоназ пыриськыны быгато.  Тегъёс: Лулчеберет Ижкар быръёнъёс Удмуртия йӧскалыклулчеберет удмуртъёс книгаос туспуктэм  